**Månedsrapport mai – 2025 Blåveisen**

Fagområde – Natur, miljø og teknologi

Vi startet mai med å ha Rusken-dag fredag 2. mai. Hvor alle barna i barnehagen var ute sammen, og vi ser at det er veldig mye søppel ute på barnehageområdet denne dagen. Plutselig trommer en av de ansatte på en tromme og alle barna samler seg. Mens vi er samlet kommer plutselig Rusken og RuskeSara oppe i skogen vår. De kommer ned til barna og sammen med barna snakker de om søppelet i naturen og hva det gjør med naturen. Deretter snakker de sammen om det å kildesortere. Etter samlingen får alle gå rundt i barnehagen å plukke søppel og komme til Rusken og RuskeSara og sortere det de fant. Førskolebarna gikk en runde utenfor barnehagen og plukket også.

Frem til 17. mai har vi øvd på Ja, vi elsker, Skogkanten ropet og 17. mai er vi så glad i. Både små og store på Blåveisen kunne sangene siden vi øvde på de mange ganger om dagen. Vi har også hørt mye på Dovrefaller og danset til denne, og prøvd å synge med der vi kan😊 Pyntet på avdelingen med ulike ting i fargene rødt, hvitt og blått har vi også gjort til barnas store glede, og laget vårt eget rytmeinstrument.

Den 16. mai kom endelig dagen hvor vi skulle gå i tog. Noen av barna ble nok litt forvirret av ordet tog, så når dagen kom fikk de mer en forståelse av hva det er å gå i tog. Vi stilte oss opp på parkeringsplassen og sang Ja, vi elsker og Skogkanten ropet til alle foreldre som hadde mulighet til å komme å se på oss. Deretter gikk vi i toget mens vi ropte HURRA!!! og viftet med flagget og rytmeinstrumentene som vi hadde laget. Da vi kom tilbake stilte vi oss opp en gang til og sang Ja, vi elsker og Skogkanten ropet til alle foreldrene igjen. Så gikk vi inne i barnehagens uteområde og hadde 17. mai leker som potetløp, sykkeløp, disko og erteposekasting. Til lunsj var det pølser og is som er en del av tradisjonen vi har her i Norge på 17. mai.

Andre ting vi har gjort i mai er at barna har kunnet ta med egen sykkel eller sparkesykkel og hjelm til barnehagen på torsdager, hvor de yngste har fått sykle på sin egen sykkel på formiddagen og de eldste på ettermiddagen.

Vi har vært på en del skogsturer denne måneden og spist brødmat på tur. Barna liker å kunne utforske og følge med på forandringer i naturen på det stedet vi går til. De for utfordret kroppen ved å utforske og bruke den i annerledes terreng enn det vi har i uteområdet i barnehagen.

Vi hadde besøk av Unge Viken Teater som hadde forestilling for en del av barna i barnehagen. De viste oss forestillingen En fisk til Luna, og det var veldig spennende, litt skummelt og veldig morsomt syntes barna. Vi fikk en gave av de etterpå som var boken: Em fisk til Luna som vi kan lese sammen😊

De har vært noen arbeidsmennesker i barnehagen som har flyttet den lille sklia og bygget platting rundt. Det er mange nysgjerrige barn som har fulgt med på dette. Vi gleder oss til å etter hvert kunne bruke alle steder som har vært sperret av en stund. Men kanskje muligheten for det kan skje i juni?